कोलकाता, 09 नवंबर (उदयपुर किरण). कोलकाता ही नहीं वरन पूरे देश में सबसे बड़े अस्पतालों की श्रेणी में शुमार अपोलो अस्पताल की कार्यशैली पर एक बार फिर बड़ा सवाल खड़ा हो गया है. आरोप है कि कोलकाता के इस अस्पताल में इलाजरत रोगी के नाम पर एक ब्रेन डेड बच्ची का लीवर प्रतिस्थापन के लिए लिया और उसे दूसरे राज्य में ले जाकर किसी अन्य रोगी के शरीर में प्रतिस्थापित कर दिया गया है. इस घटना के प्रकाश में आने के बाद रीजनल ऑर्गन ट्रांसप्लांट ऑर्गेनाइजेशन (रोटा) ने अस्पताल के सीईओ को नोटिस देकर मामले में एक सप्ताह के अंदर जवाब देने को कहा है.